Cuneiform Tablet CCT 4 33b (BM 113350)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma ma-num-ba-lúm-a-šur-ma i-na ša-lá-tí-wa-ar en-na-sú-en₆ DUMU i-dí-a-bi₄-im a-na ḫa-ra-ni-šu a-mì-ša-am a-dí šé-ni-šu ú 3-ší-šu ú-ša-am-ri-sú-ma a-wi-lúm a-mì-ša-am a-ṣé-ri-kà ḫa-ra-šu <gap>-<gap>-ḫa-ar ša i-na qá-tí-šu e-zi-ba-am a-dí <gap> u₄-me-e a-ni-ša-am e-ra-ba-ma a-ṭá-ra-da-kum a-na KÙ.BABBAR-pì-kà mì-ma li-ba-kà lá i-pá-ri-id a-wi-lúm KÙ.BABBAR 10 ma-na bu-lá-tí-šu a-ṣé-ri-kà na-áš-a-am té-er-ta-kà da-mì-iq-tum a pá-ni-šu li-li-kam-ma li-bu-šu lá i-pá-ri-id ú a-na lu-qú-tím ša a-šur-DUG mì-ma li-ba-kà lá i-pá-ri-id a-ṣé-er KÙ.BABBAR ša sú-kà-lúm a-na-kam e-zi-bu ú URUDU SIG₅ ša i-na ša-lá-tí-wa-ar na-du-ni URUDU ba-áb-tám sú-kà-lúm a-na-kam e-zi-ib-ma a-wi-lu-ú lá ša ša-ḫa-tim ra-bi-ṣú-um ú DUMU a-šur-DUG a-na ba-áb-tim lá-qá-im a-na-kam wa-áš-bu ú-za-ku-ú-ma ba-tí-iq ú-tù-ur ni-da-an-ma KÙ.BABBAR a-ṣé-ri-kà nu-šé-ba-lam <big_gap> a-bi₄ a-ta a-mì-ša-am <gap> <big_gap> a-wa-tí <big_gap>